- Мне даводзілася прымаць на працу нават топ-менеджараў. І мне трэба з кандыдатамі пагаварыць, каб зразумець які канструкт усярэдзіне, што чалавек нясе ў сабе, таму што ўсяму астатняму можна навучыць. Мне трэба разабрацца ў чалавеку, таму я заўсёды зважаю на: шчырасць – паказчык таго, што чалавек упэўнены ў тым, што кажа, эрудыцыю, калі чалавек хутка і лёгка разважае на любыя тэмы, і знешні выгляд, які зяўляецца атрыбутам унутранага адчування меры. А яшчэ існуе правіла трох літар С своечасовасць, сабранасць, строгасць – любой кампаніі патрэбен добра структураваны чалавек. Навучыцеся адчуваць час. Трэба заўсёды памятаць, што год ад году вы будзеце выкрышталізоўваць у сабе новыя ўяўленні пра тое, што ёсць праўда, а што ёсць няпраўда, куды трэба рухацца, а куды не варта. З часам у вас вымалюецца ўласная сістэма каардынат.